ગામના માહોલ અને લોકો સાથે કલાકાર સેટ થઇ ગયા હતા, ફિલ્મમાં ખુંખાર બતાવવામાં આવેલો ગબ્બર પણ સાથી કલાકારો સાથે ઓફ કેમેરા ખૂબ મસ્તી કરતો જોવા મળતો, અમજદ ખાન સ્વભાવે ખૂબ ટીખળી હતો, જોકે બીજા કલાકારોની સામે અમજદ ખાન નવો હતો, જુનિયર હતો, પરંતુ શોલે ફિલ્મના સેટ ઉપર ધર્મેન્દ્ર, અમિતાભ અને અમજદે થઇને ખૂબ મસ્તી કરી હતી, ખાસ કરીને બસંતીના ડાયલોગ બોલતા જાવેદ અખ્તરની મસ્તી કરવામાં આ ત્રિપુટીને ખૂબ મજા આવતી, તો બીજી તરફ હેમા અને ધર્મેન્દ્રનો રોમાન્સ પણ ફિલ્મ દરમિયાન ખીલ્યો હતો, ધર્મેન્દ્ર હંમેશાં હેમાની આસપાસ જોવા મળતા.